



SINTEZA
la proiectul
hotărârii pentru aprobarea Procedurii de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate (619/MIDR/2026)

	Participantul la avizare, consultare publică, expertizare
	Nr. crt.
	Conținutul obiecției, propunerii, recomandării, concluziei
	Argumentarea autorului proiectului

	Avizare și consultare publică

	ÎS ”Calea Ferată din Moldova”
(nr. 1190 din 25.06.2026)

	1.
	La punctul 2.2.2
Se propune completarea cu o prevedere privind implementarea etapizată a procedurii, stipulând că, pentru perioada de tranziției, verificarea sectoarelor de tranzit pilot se va efectua în condițiile de cofinanțare, cu atragerea fondurilor de asistență tehnică ale UE 

















La punctul 2.2.3.
Se propune stabilirea unei perioade de tranziție pentru alinierea etapizată a întregii documentații tehnice  a gospodăriei de căi la noile standarde europene. Până la finalizarea acestui proces, să se permită CFM utilizarea documentelor tehnice existente, a pașapoartelor distanțelor de cale (PC) și de electroprovizionare (EC), precum și a datelor actuale ale măsurătorilor instrumentale pe teren (vagoane de măsurat calea și mijloace de defectoscopie) ca bază legitimă pentru efectuarea evaluării.














Propunerea de a introducerea în preambulul sau în partea finală a Hotărârii a unei norme juridice de protecție:
„Depistarea neconformităților parametrilor infrastructurii existente (IE) cu cerințele specificațiilor STI în cadrul evaluării voluntare nu constituie un temei pentru retragerea autorizațiilor de exploatare, suspendarea circulației sau aplicarea de sancțiuni contravenționale, ci servește ca bază pentru elaborarea Planului de modernizare etapizată a infrastructurii”.











La punctul 2.4
Solicităm Ministerului Infrastructurii să acționeze în calitate de coordonator și să fixeze în planul de implementare obligația de a organiza cursuri specializate de perfecționare pentru personalul tehnico-ingineresc al CFM din contul granturilor europene cu destinație specială, fără atragerea mijloacelor proprii ale întreprinderii.
	Nu se acceptă, deoarece proiectul stabilește exclusiv procedura tehnică de demonstrare a nivelului de conformitate a liniilor existente cu specificațiile tehnice de interoperabilitate și nu reglementează mecanismele de finanțare a acestor activități. Procedura are caracter voluntar, iar solicitantul decide dacă și când inițiază evaluarea. Stabilirea unor mecanisme de cofinanțare sau a unor programe etapizate ține de politicile investiționale și de programele de finanțare, care depășesc obiectul prezentei hotărâri.



Nu se acceptă ,
deoarece documentația tehnică prevăzută la pct. 2.2.3 permite includerea documentelor tehnice existente și a altor dovezi tehnice adecvate, în măsura în care acestea demonstrează conformitatea cu parametrii evaluați.
În proiectul hotărârii există deja formulări precum:
„orice alte dovezi tehnice adecvate”; 
„descriere generală”. 
Acestea sunt suficient de largi pentru a include pașapoartele tehnice și măsurătorile existente.

Nu se acceptă, constatările rezultate în urma evaluării nu pot limita competențele autorităților competente prevăzute de Codul transportului feroviar și de legislația privind siguranța feroviară. În cazul identificării unor neconformități care afectează siguranța circulației, autoritățile competente sunt obligate să aplice măsurile prevăzute de lege. Proiectul nu instituie noi sancțiuni și nu modifică regimul juridic al măsurilor de siguranță.

Nu se acceptă, 
organizarea activităților de instruire și identificarea surselor de finanțare reprezintă măsuri administrative care pot fi realizate în etapa implementării actului normativ și nu fac obiectul reglementării prezentei hotărâri.


	Ministerul Energiei 
(nr. 05-1716 din 29.06.2026)
	2.
	La punctul 1.1
Se propune următoarea redactare:
„1.1. Domeniul tehnic de aplicare al prezentei proceduri include următoarele subsisteme structurale ale sistemului feroviar:
1.1.1. subsistemul structural Infrastructură;
1.1.2. subsistemul structural Energie.”


La punctul 2.4
Se propune completarea pct. 2.4 prin stabilirea mecanismului de confirmare a îndeplinirii condițiilor de independență și competență tehnică de către evaluatorul independent, precum și prin precizarea autorității competente responsabile de verificarea respectării acestor cerințe.


















Se propune modificarea denumirii Tabelului nr. 2 „Evaluarea subsistemului structural Energie pentru demonstrarea conformității prin IE, în vederea utilizării denumirii oficiale a subsistemului prevăzute de Regulamentul privind interoperabilitatea sistemului feroviar, aprobat prin Hotărârea Guvernului nr. 725/2024. La caracteristica „Performanța alimentării cu energie electrică de tracțiune (4.2.4)”, se propune substituirea sintagmei „alimentării cu energie electrică de tracțiune” cu sintagma „sistemului de alimentare cu energie electrică pentru tracțiune feroviară”. La caracteristica „Măsuri de coordonare a protecției electrice (4.2.7)”, se propune substituirea sintagmei „protecției electrice” cu sintagma „protecțiilor electrice”, pentru a reflecta ansamblul sistemelor de protecție aferente instalațiilor electrice. La caracteristica „Armonici și efecte dinamice pentru sistemele de alimentare cu energie electrică de tracțiune în curent alternativ (4.2.8)”, se propune substituirea sintagmei „sistemele de alimentare cu energie electrică de tracțiune” cu sintagma „sistemele de alimentare cu energie electrică pentru tracțiune feroviară”, în vederea utilizării consecvente a terminologiei. La caracteristica „Materialul firului de contact (4.2.14)”, se propune substituirea sintagmei „firului de contact” cu sintagma „conductorului de contact” La caracteristica „Măsuri de protecție împotriva șocurilor electrice (4.2.18)”, cuvintele „șocurilor electrice” se propune a fi substituită cu sintagma, „atingerii directe și indirecte”. La caracteristica „Reguli de întreținere (4.5)”, se propune substituirea sintagmei cu „Cerințe privind întreținerea”, în vederea utilizării unei terminologii specifice actelor normative cu caracter tehnic.

	Se acceptă
Au fost operate modificările







Nu se acceptă
Proiectul transpune Recomandarea Comisiei 2014/881/UE, care stabilește exclusiv cerințele aplicabile evaluatorului independent și nu prevede un mecanism de confirmare a independenței și competenței tehnice sau desemnarea unei autorități competente în acest sens. Introducerea unor asemenea reglementări ar depăși obiectul proiectului și ar constitui norme noi, care nu rezultă din actul european transpus.




 Se acceptă parțial
Cât privește terminologia,  în proiect este utilizată cea preluată din anexa Regulamentului privind specificația tehnică de interoperabilitate referitoare la subsistemul „energie” al sistemului feroviar, aprobat prin Ordinul nr. 111/2025, fiind necesară menținerea acesteia pentru asigurarea coerenței și uniformității cadrului normativ.

	Centrul de Armonizare a Legislației
(Nr. 31/02-126-2541 din 06.03.2026)
	3.
	 II. Evaluarea din perspectiva compatibilității cu Dreptul UE
 Din punct de vedere al dreptului UE, prin prisma obiectului de reglementare, prezentul demers normativ se circumscrie acquis-ului din domeniul Transportului (Capitolul 14). 
La nivelul legislației europene prezintă relevanță directă Recomandarea Comisiei 2014/881/UE, adoptată în temeiul art. 30 alin. (1) din Directiva 2008/57/CE privind interoperabilitatea sistemului feroviar. Recomandarea stabilește o procedură standard, cu caracter voluntar, prin care administratorul de infrastructură poate demonstra nivelul de conformitate a liniilor existente cu parametrii de bază ai STI și poate completa registrul de infrastructură cu informațiile aferente. 
a) Analiza comparativă a transpunerii Recomandării 2014/881/UE Evaluând gradul de transpunere, se constată că proiectul național transpune Recomandarea 2014/881/UE, după cum urmează:
 Capitolul 1, pct. 1.1 - 1.3 din proiectul Procedurii corespunde pct. 1 din Anexa actului UE, stabilind domeniul tehnic de aplicare, domeniul geografic de aplicare și definițiile relevante („IE”, „demonstrarea conformității prin IE”, „certificatul de demonstrație IE”, „declarația de demonstrație IE”);
Pct. 2.1 (Scop) din proiect preia pct. 2.1 din Anexa actului UE, inclusiv, caracterul neobligatoriu, voluntar al procedurii; 
Pct. 2.2 din proiect corespunde pct. 2.2 din Anexa actului UE, stabilind obligațiile și declarația pe proprie răspundere a solicitantului, conținutul cererii, documentația tehnică, procedura urmată de evaluatorul independent, declarația IE de demonstrație și dosarul tehnic;
 Pct. 2.3 și Tabelele nr. 1 și nr. 2 din proiect preiau pct. 2.3 și tabelele 1 (subsistemul de infrastructură) și 2 (subsistemul energetic) din Anexa actului UE, cu caracteristicile de verificat și procedurile speciale de evaluare; 
Pct. 2.4 (Cerințe privind evaluatorul independent) din proiect corespunde pct. 2.4 din Anexa actului UE;
 Pct. 2.5 (Declarația de demonstrație) din proiect corespunde pct. 2.5 din Anexa actului UE, inclusiv, stabilește elementele obligatorii ale declarației. b) Observații privind tehnica de transpunere a Recomandării 2014/881/UE Ca urmare a examinării proiectului, expunem următoarele:
 – Pct. 2.2.5.2 din proiect prevede că, declarația IE și documentele însoțitoare se redactează „în conformitate cu punctul 4.5 din prezenta procedură”. Procedura nu conține un pct. 4.5 ori norma corespondentă din Anexă - pct. 2.2.5.2 face trimitere la pct. 2.5. Se impune corectarea trimiterii din „pct. 4.5” în „pct. 2.5”;
 – În Tabelul nr. 2, la caracteristica „Performanța alimentării cu energie electrică de tracțiune (4.2.4)” proiectul indică procedura specială de la „6.2.4.1a”, în timp ce Anexa la actul UE indică „6.2.4.1”. Se va corecta trimiterea greșită. c) Prevederi ale Recomandării 2014/881/UE care nu constituie obiect al transpunerii Considerentele (1) - (5) și partea dispozitivă a Recomandării (pct. 1 - 2), inclusiv, dispoziția privind înlocuirea Recomandării 2011/622/UE, nu se transpun, întrucât reglementează adoptarea și succesiunea în timp a actului UE și nu conțin norme procedurale care să necesite preluare în dreptul național. III. Concluzii Ca urmare a expertizei de compatibilitate realizate, proiectul național se va revizui potrivit observațiilor menționate mai sus.
	


































Se acceptă
modificat

	Ministerul Finanțelor
(nr. 09/2-03/474/1044 din 02.07. 2026)

	4.
	
Comunică lipsa propunerilor și obiecțiilor


	Se ia act.

	Agenția Proprietății Publice
(05-04-4700 din 18.06.2026

	5.
	Comunică lipsa propunerilor și obiecțiilor


	Se ia act.

	Agenția de Guvernare Electronică
(nr.3007-204 din 26.06.2026)
	6.
	   1. Proiectul Procedurii, la sbp. 2.5.1., că declarația de demonstrație IE și documentele însoțitoare „sunt datate și semnate”, precum și că dosarul tehnic se întocmește și se transmite solicitantului (sbp. 2.2.6.2. din pct. 2.2.6. „Fișă tehnică”), iar copii ale declarației și ale dosarului tehnic se pun la dispoziția autorităților relevante, la cerere (sbp. 2.2.5.3.). Proiectul nu precizează însă forma în care aceste documente pot fi întocmite, semnate și prezentate, ceea ce poate genera interpretarea conform căreia semnătura olografă pe suport de hârtie ar constitui unica modalitate admisă. Întrucât, potrivit art. 40 alin. (1) din Legea nr. 124/2022 privind identificarea electronică și serviciile de încredere, „Documentul electronic semnat cu semnătură electronică calificată este asimilat, după efectele acestuia, cu documentul similar pe suport de hârtie, semnat cu semnătură olografă”, iar, conform art. 41 din aceiași lege:
(1) Documentul electronic poate fi utilizat de către persoanele fizice și juridice în toate domeniile de activitate în care este posibilă utilizarea mijloacelor software și hardware care permit crearea, prelucrarea, expedierea, recepționarea, păstrarea, modificarea și/sau nimicirea informației în formă electronică.
 (2) Documentul electronic poate fi utilizat în scopul expedierii informației, ținerii corespondenței, întocmirii actelor juridice, precum și în calitate de document care reflectă fapte economice.”.
 În acest context, menționăm că politica națională de transformare digitală urmărește prioritizarea formei electronice și propunem completarea proiectului Procedurii cu o normă care să recunoască expres că cererea (sbp 2.2.2.1.), declarația de demonstrație IE, certificatul de demonstrație IE și dosarul tehnic pot fi întocmite, semnate și prezentate în formă electronică, semnate cu semnătură electronică calificată, fiind asimilate documentelor pe suport de hârtie.
2. Capitolul 4.4.1 din Nota de fundamentare afirmă că proiectul „nu are impact asupra datelor cu caracter personal”. Constatăm însă că pct. 2.2.2.1. din proiectul de Procedură impune ca cererea să cuprindă numele și adresa solicitantului și, după caz, ale reprezentantului autorizat, iar sbp. 2.5.2.4. prevede includerea, în declarația de demonstrație IE, a numelui și adresei evaluatorului independent care a efectuat demonstrația de conformitate cu normele IE, precum și, la sbp. 2.5.2.8., identitatea semnatarului - aceste elemente constituie date cu caracter personal în sensul art. 3 din Legea nr. 133/2011 privind protecția datelor cu caracter personal, întrucât se referă la persoane fizice identificate sau identificabile. Prin urmare, propunem reevaluarea afirmației de la pct. 4.4.1 din Nota de fundamentare.

3. Proiectul Procedurii, în redacția actuală, nu instituie un sistem informațional, un registru electronic sau un serviciu electronic, documentele fiind păstrate de către solicitant pe durata de viață a subsistemului și puse la dispoziția autorităților „la cerere”. Cu titlu de recomandare, menționăm că, în eventualitatea în care, ulterior, se va opta pentru evidența, gestionarea electronică sau publicarea declarațiilor de demonstrație IE, a certificatelor de demonstrație IE ori a dosarelor tehnice în cadrul unui sistem informațional sau al unei resurse informaționale de stat, soluția respectivă urmează a fi dezvoltată cu respectarea Legii nr. 467/2003 cu privire la informatizare și la resursele informaționale de stat, a Legii nr. 142/2018 cu privire la schimbul de date și interoperabilitate și a Hotărârii Guvernului nr. 211/2019, cu utilizarea sistemelor informaționale partajate relevante, spre exemplu MConnect, MPass, MSign, MLog, MNotify, MPay), precum și cu înregistrarea activelor semantice în Catalogul semantic al datelor, în condițiile Hotărârii Guvernului nr. 323/2021.
	    

Nu se acceptă
Aspectele privind forma documentelor și utilizarea semnăturii electronice sunt reglementate expres de Legea nr. 124/2022 privind identificarea electronică și serviciile de încredere, care are forță juridică superioară prezentei hotărâri.


















Se acceptă











Nu se acceptă
 Propunerea excedează obiectul de reglementare al proiectului. Prezentul proiect nu instituie sisteme informaționale sau resurse informaționale de stat, iar eventualele soluții de digitalizare vor fi reglementate distinct, în conformitate cu legislația aplicabilă.

	Ministerul Dezvoltării Economice și Digitalizării
(nr. 03-2217 din 01.07.2026)
	7.
	1. La subpct. 2.2.4.3. Norma expusă stabilește că „Dacă subsistemul existent îndeplinește cerințele STI-urilor relevante, evaluatorul independent poate emite un certificat de demonstrație IE”. 
În această redactare, utilizarea sintagmei „poate emite” conferă evaluatorului independent o marjă largă de apreciere, fără a delimita expres situațiile în care emiterea certificatului este obligatorie și cele în care poate fi refuzată. Totodată, proiectul nu stabilește temeiurile de refuz, obligația de motivare a deciziei și nici garanțiile procedurale de care beneficiază solicitantul. 
În lipsa unor asemenea reglementări, norma nu întrunește exigențele de previzibilitate și transparență și poate genera aplicarea discreționară a procedurii, contrar principiilor de reglementare prevăzute de Legea nr.235/2006 cu privire la principiile de reglementare a activității de întreprinzător și cerințelor de claritate și accesibilitate a normelor instituite prin Legea nr.100/2017 cu privire la actele normative.
 De asemenea, proiectul nu reglementează procedura aplicabilă în cazul refuzului de emitere a certificatului, inclusiv modalitatea de comunicare a deciziei, conținutul obligatoriu al motivării și dreptul solicitantului de a contesta refuzul. Absența acestor garanții afectează securitatea raporturilor juridice și poate limita exercitarea efectivă a dreptului la apărare. 
Totodată, proiectul nu stabilește termene pentru examinarea cererii, solicitarea documentelor suplimentare, emiterea certificatului sau comunicarea refuzului. Lipsa unor termene procedurale clare reduce previzibilitatea procedurii și poate conduce la prelungirea nejustificată a procesului de evaluare, cu impact asupra activității operatorilor economici. În acest sens, se recomandă completarea proiectului prin stabilirea expresă a temeiurilor de refuz al emiterii certificatului; obligației de motivare a deciziei; procedurii de comunicare și contestare a refuzului; termenelor maxime aplicabile fiecărei etape a procedurii.
2. Norma prevede că evaluatorul independent trebuie să dețină „pregătire tehnică adecvată”, fără a preciza nivelul minim al studiilor, calificările profesionale, certificările sau alte cerințe obiective de calificare. În lipsa unor criterii verificabile, norma nu asigură un nivel suficient de claritate și previzibilitate, lăsând loc unor interpretări diferite privind competențele necesare pentru exercitarea acestei activități. Se recomandă stabilirea expresă a condițiilor minime de calificare profesională, astfel încât criteriile de selecție să fie transparente, obiective și aplicabile în mod uniform.
3. Norma potrivit căreia evaluatorul independent trebuie să dețină „o cunoaștere satisfăcătoare a cerințelor referitoare la evaluare” utilizează o noțiune evaluativă, fără a indica elementele în baza cărora aceasta urmează să fie apreciată. În aceeași ordine de idei, cerința privind existența unei „practici suficiente în efectuarea testelor implicate” nu stabilește nivelul minim de experiență profesională necesar și nu conține criterii obiective de verificare. În lipsa unor repere clare, aceste cerințe conferă autorității sau entității competente o marjă excesivă de apreciere, ceea ce poate conduce la aplicarea neuniformă a reglementării și la tratamente diferențiate în situații comparabile. Prin urmare, se recomandă completarea proiectului prin stabilirea unor criterii obiective și verificabile privind calificarea și experiența profesională a evaluatorului independent, inclusiv, după caz, prin indicarea nivelului minim al studiilor, certificărilor relevante, domeniului de specializare și perioadei minime de experiență profesională necesare exercitării acestei funcții.


	Nu se acceptă
Proiectul transpune Recomandarea Comisiei 2014/881/UE și preia soluțiile normative prevăzute de aceasta. Completarea procedurii cu temeiuri de refuz, căi de contestare și termene procedurale ar depăși obiectul proiectului și ar introduce reglementări naționale suplimentare, care nu rezultă din actul Uniunii Europene. Totodată, contestarea actelor și acțiunilor administrative este reglementată de Codul administrativ.



Nu se acceptă
Introducerea unor condiții suplimentare privind studiile, calificările sau certificările ar constitui o completare a actului european și ar depăși obiectul proiectului de transpunere.






Nu se acceptă
Instituirea unor criterii suplimentare privind experiența profesională, perioada minimă de activitate sau certificările evaluatorului nu este prevăzută de actul UE și excedează scopului prezentului proiect.


EXPERTIZA JURIDICĂ

	Ministerul Justiției
(03.08.2026 din 04/2-8800)
	8
	      Referitor la clauza de adoptare, se reține că aceasta trebuie să indice doar temeiul juridic concret pentru adoptarea actului normativ. Referințele la normele care nu constituie temei juridic pentru obiectul de reglementare al proiectului nu se vor include în clauza de adoptare. În acest sens, art. 91 alin. (1) pct. 5) din Codul transportului feroviar nr. 19/2022 definește metodele de siguranță, fără a abilita Guvernul să aprobe procedura de demonstrare a nivelului de conformitate a liniilor feroviare existente cu parametrii de bază ai specificațiilor tehnice de interoperabilitate. Prin urmare, referința la art. 91 alin. (1) pct. 5) din Codul transportului feroviar nr. 19/2022 se va exclude, iar clauza de adoptare se va completa cu norma primară care atribuie Guvernului competența de a aproba procedura respectivă.  

Numerotarea și gruparea elementelor structurale se va revizui potrivit regulilor naționale de tehnică legislativă, statuate la art. 52 și 53 din Legea nr. 100/2017 cu 1 privire la actele normative. Divizarea excesivă, până la nivelul subpct. 2.2.3.2.8, face dificilă utilizarea și citarea normelor. Capitolele și punctele se vor structura într-o succesiune logică, cu evitarea titlurilor fără conținut normativ distinct, precum „Introducere” și „Scop”.






La subpct. 2.2.2, cuvântul „Aplicația” se va substitui cu cuvântul „Cererea”, pentru uniformizarea terminologiei în cuprinsul normei.
     
La subpct. 2.2.3.2.3, textul se va reformula pentru a delimita standardele armonizate, alte specificații tehnice relevante și normele tehnice naționale. Totodată, referința la specificațiile tehnice naționale „notificate în temeiul punctului 56” din Regulamentul de interoperabilitate a sistemului feroviar, aprobat prin Hotărârea Guvernului nr. 725/2024, se va rectifica sau, după caz, se va exclude, întrucât punctul menționat reglementează supravegherea exercitată de autoritatea de siguranță și nu stabilește o procedură de notificare a specificațiilor tehnice naționale.




La subpct. 2.2.3.2.4, abrevierea „etc.” se va exclude, întrucât conferă enumerării un caracter exemplificativ și nu permite delimitarea exhaustivă a condițiilor de utilizare care trebuie incluse în documentația tehnică.








La subpct. 2.2.3.3, 2.2.5.3 și 2.2.6.3, cuvintele „autorităților naționale relevante”, „autorităților relevante” și „oricărui alt stat membru” se vor revizui. Autoritățile competente din Republica Moldova se vor indica expres, iar referința la transmiterea dosarului tehnic „oricărui alt stat membru” se va exclude sau se va adapta cadrului juridic național și mecanismelor internaționale aplicabile Republicii Moldova.






La subpct. 2.2.6, denumirea „Fișă tehnică” nu corespunde conținutului punctului, care reglementează întocmirea și păstrarea dosarului tehnic. În consecință, aceasta se va substitui cu denumirea „Dosarul tehnic” și se va reda în felul în care să-i confere reglementării un caracter normativ de dispoziție.

La subpct. 2.2.6.2, cuvintele „se depune la solicitant” se vor reformula, deoarece evaluatorul independent întocmește dosarul tehnic și îl transmite solicitantului, nu îl depune la acesta.
La pct. 2.3 și în tabelele nr. 1 și nr. 2, abrevierile „STI INF” și „STI ENE”, precum și trimiterile numerice de tipul „4.2.3.1”, „6.2.4.1” sau „6.2.5” se utilizează fără indicarea actelor normative ori a specificațiilor tehnice la care se raportează. Aceste trimiteri nu au un reper normativ determinabil și nu permit identificarea cerințelor și procedurilor speciale de evaluare aplicabile. Prin urmare, se vor indica expres actele normative naționale prin care au fost aprobate specificațiile tehnice de interoperabilitate aferente subsistemelor „infrastructură” și „energie”, iar trimiterile din tabele se vor corela cu numerotarea acestora. Observația dată este valabilă în mod corespunzător pentru toate trimiterile numerice din tabelele nr. 1 și nr. 2.

La pct. 2.3 și în tabelele nr. 1 și nr. 2, abrevierile „STI INF” și „STI ENE”, precum și trimiterile numerice de tipul „4.2.3.1”, „6.2.4.1” sau „6.2.5” se utilizează fără indicarea actelor normative ori a specificațiilor tehnice la care se raportează. Aceste trimiteri nu au un reper normativ determinabil și nu permit identificarea cerințelor și procedurilor speciale de evaluare aplicabile. Prin urmare, se vor indica expres actele normative naționale prin care au fost aprobate specificațiile tehnice de interoperabilitate aferente subsistemelor „infrastructură” și „energie”, iar trimiterile din tabele se vor corela cu numerotarea acestora. Observația dată este valabilă în mod corespunzător pentru toate trimiterile numerice din tabelele nr. 1 și nr. 2.







În tabelele nr. 1 și nr. 2 se va explica semnificația simbolurilor „X” și „N/A”. Totodată, abrevierea în limba engleză „N/A” se va substitui cu un echivalent în limba română.




La subpct. 2.4.1 și 2.4.3, cuvintele „Administratorul de Infrastructură” se vor reda cu literă mică, iar terminologia se va uniformiza cu cea utilizată în Codul transportului feroviar nr. 19/2022.



La subpct. 2.4.3.2, textul potrivit căruia evaluatorul și personalul acestuia „nu pot fi trași la răspundere pentru funcționarea sau întreținerea produselor pe care le evaluează” se va reformula. Norma trebuie să stabilească faptul că evaluatorul nu poate fi responsabil de funcționarea sau întreținerea subsistemelor evaluate, în vederea prevenirii conflictului de interese, fără a institui o exonerare de răspundere juridică.







La subpct. 2.5.2.2, cuvintele „stabilit în UE” se vor exclude, întrucât condiția respectivă este specifică ordinii juridice a Uniunii Europene și nu este adaptată statutului Republicii Moldova. Tot aici, se va examina utilizarea cuvintelor „denumirea comercială”, care urmează a fi substituite, după caz, cu cuvântul „denumirea” sau „numele”, în funcție de categoria solicitantului.




La subpct. 2.5.2.4, cuvintele „conformitate cu normele IE” se vor corela cu terminologia utilizată în cuprinsul proiectului, respectiv „demonstrarea nivelului de conformitate cu parametrii de bază ai specificațiilor tehnice de interoperabilitate”.

La subpct. 2.5.2.6, formularea „dispozițiile temporare sau definitive aplicabile care trebuie respectate de către subsisteme” se va reformula, deoarece obligațiile juridice nu pot reveni unui subsistem tehnic. Se vor indica subiecții cărora le revin obligațiile privind respectarea restricțiilor și a condițiilor de funcționare.
	Se acceptă parțial
Procedura reglementată prin proiect reprezintă o metodă de siguranță în sensul art. 91 din Codul transportului feroviar nr. 19/2022, iar potrivit alin. (10) al aceluiași articol, metodele de siguranță se aprobă de Guvern. Prin urmare, temeiul juridic indicat este justificat.

 Se acceptă parțial.
 Potrivit art. 52 alin. (3) din Legea nr. 100/2017, punctele pot fi divizate în subpuncte până la gradul de detaliere necesar. Structura proiectului
reproduce arhitectura
Recomandării Comisiei
2014/881/UE, în vederea asigurării unei transpuneri fidele.

	Se acceptă



	 a fost substituit.

	Se acceptă
Textul a fost reformulat prin delimitarea standardelor
armonizate, a altor specificații
tehnice relevante și a
specificațiilor tehnice
naționale. Totodată, trimiterea la pct. 56 din Regulamentul de interoperabilitate a sistemului feroviar, aprobat prin Hotărârea Guvernului nr. 725/2024, a fost exclusă


Nu se acceptă. 
Sintagma „etc.” este preluată din Recomandarea Comisiei 2014/881/UE și este menținută în vederea asigurării unei transpuneri fidele a actului Uniunii Europene. În contextul reglementării, aceasta nu
afectează caracterul normativ al dispoziției.

Se acceptă
Textul a fost adaptat cadrului juridic național prin indicarea
expresă a autorității
competente și reformularea
dispozițiilor privind
transmiterea dosarului tehnic,





Se acceptă. 
Denumirea compartimentului a fost modificată în „Dosarul tehnic”.

Se acceptă. 
Textul a fost reformulat












Nu se acceptă. 
Abrevierile „STI INF” și „STI ENE”, precum și trimiterile la punctele corespunzătoare ale acestora, reproduc
terminologia și structura
Recomandării Comisiei
2014/881/UE și fac referire la
specificațiile tehnice de
interoperabilitate aferente
subsistemelor „Infrastructură” și „Energie”. Menținerea acestora asigură corespondența cu actele tehnice de referință și facilitează aplicarea uniformă a procedurii.

Se acceptă. 
Tabelele au fost completate cu explicația simbolului utilizat, iar abrevierea „N/A” a fost substituită cu echivalentul în limba română „Nu se aplică”.

Se acceptă. 
Terminologia a fost
uniformizată în conformitate cu Codul transportului feroviar nr. 19/2022.

Se acceptă parțial. 
Textul a fost reformulat pentru a reda scopul dispoziției din Recomandarea Comisiei
2014/881/UE, respectiv
delimitarea responsabilităților evaluatorului independent și asigurarea independenței acestuia, fără a putea fi interpretat ca instituind o
exonerare generală de
răspundere juridică.

Se acceptă. 
Textul a fost adaptat cadrului juridic național prin excluderea sintagmei „stabilit în UE” și ajustarea terminologiei
referitoare la identificarea solicitantului, în funcție de categoria acestuia.

Se acceptă. 
Modificat



Se acceptă.
 Textul a fost reformulat prin indicarea expresă a subiecților

	   Punctul 2.2.4.3. din proiect  
Obiecții: În opinia noastră, norma instituie un drept evaluatorului independent de a decide emiterea sau neemiterea certificatului de demonstrație IE. Astfel, sintagma „poate emite” acordă dreptul evaluatorului de a decide privind emiterea sau refuzul emiterii certificatului de demonstrație IE chiar dacă „subsistemul existent îndeplinește cerințele STI-urilor relevante”. Or, potrivit punctului 2.2.2. - Solicitantul depune o cerere pentru demonstrarea IE a conformității subsistemului la un evaluator independent. În aceste condiții, refuzul evaluatorului de a emite certificatul de demonstrație IE urmază să fie întocmit justificat cu înmânarea acestuia solicitantului, care va putea să conteste acest refuz. În această ordine de idei, menționăm că proiectul este lacunar în stabilirea procedurii și a modalității de contestare a refuzului evaluatorului de a emite certificatul de demonstrație IE. Ambiguitățile administrative create vor permite interpretarea normei în redacție preferată cu riscul comiterii manifestărilor de corupție.
Recomandări: 
Propunem autorului excluderea cuvântului „poate” din contextul normei punctului 2.2.4.3. La fel, propunem instituirea obligației evaluatorului ca, în cazul în care urmare a examinării se constată neîndeplinirea cerințelor de conformitate, să emită un aviz/decizie de refuz argumentat/justificat în emiterea certificatului de demonstrație IE. Totodată, propunem stabilirea modalității de contestare a deciziei de refuz în acest caz de către solicitant sau completarea proiectului cu norme care ar asigura o continuitate în acțiuni ale solicitantului în cazurile de  refuz de emitere a certificatului de demonstrație IE .   

Punctul 2.4.
Obiecții: Norma stabilește cerințe pe care urmează să le întrunească evaluatorul independent. Or, norma nu stabilește subiectul care urmează să verifice și să stabilească modalitatea de confirmare a întrunirii acestor cerințe. Totodată, nu este clar modul de îndeplinire a acestor cerințe la etapa deja a deținerii calității de evaluator independent. Considerăm că calificarea calității de evaluator independent deja semnifică întrunirea anumitor condiții prestabilite, or, neîndeplinirea acestora ar echivala cu retragerea mandatului de evaluator. În aceste condiții, proiectul nu conține nici o normă care ar face referire la organul competent sau la cadrul legal care reglementează modul de obținere/deținere a calității de evaluator independent, ceea ce creează loc ambiguităților administrative.
Recomandări: Propunem autorului completarea proiectului cu norme care ar stabili autoritatea competentă de examinare a statutului evaluatorului independent prin prisma confirmării întrunirii cerințelor respective, precum și referirea la cadrul legal ce reglementează modul de obținere/deținere a statului de evaluator independent.    
	Se acceptă parțial.
 În vederea eliminării
caracterului discreționar al normei, cuvântul „poate” a fost exclus. Recomandările privind instituirea obligației de emitere a unui refuz motivat și reglementarea modalității de contestare nu se acceptă, întrucât acestea nu sunt prevăzute de Recomandarea Comisiei 2014/881/UE și excedează obiectului de reglementare al prezentului proiect, care stabilește exclusiv procedura de demonstrare a nivelului de conformitate.









Nu se acceptă.
 Aspectele privind obținerea, deținerea și verificarea statutului evaluatorului
independent excedează
obiectului de reglementare al prezentului proiect și sunt reglementate prin cadrul normativ special aplicabil organismelor de evaluare a conformității.




    

  Viceprim-ministru,
       Ministru							         					Vladimir BOLEA

